**Rammer for Frivillighedsudvalget**

1. Formål:
	1. At planlægge og koordinere frivillige aktiviteter for medlemmerne af håndboldklubben.
	2. At fremme fællesskab, klubfølelse og engagement blandt medlemmerne gennem forskellige sociale og sportslige arrangementer
2. Ledelse
	1. Udvalget består af mindst tre medlemmer, herunder en formand og mindst én repræsentant fra klubbens bestyrelse
	2. Udvalget refererer til bestyrelsen.
	3. Udvalget mødes efter behov.
	4. Udvalget fastlægger en arbejdsfordeling
	5. Udvalget følger et årshjul
	6. Beslutninger træffes ved flertalsafgørelse blandt udvalgets medlemmer.
	7. Vigtige beslutninger kan kræve godkendelse fra klubbens bestyrelse, jf. punkt 3-7.
3. Ansvarsområder:
	1. Strategiprojekt 4: *Styrket frivillighed*
	2. Rekruttering og anerkendelse af frivillige
	3. Koordinering af frivillige til arrangementer og opgaver såsom cafévagter, dommerbord, hjælpere til arrangementer, stævner og håndboldskole etc.
	4. Udvikling af nye initiativer til at styrke sammenholdet og engagementet i klubben.
4. Kommunikation:
	1. Udvalget kommunikerer med medlemmerne via klubbernes kommunikationskanaler, herunder hjemmeside, sociale medier og nyhedsbreve.
	2. Alle vigtige informationer om arrangementer og frivillige opgaver deles tydeligt og rettidigt.

1. Informationspligt
	1. Udvalgsformanden påser, at bestyrelsen er informeret om alle væsentlige forhold vedr. udvalget. Bestyrelsen informeres løbende om de væsentligste beslutninger, der træffes af udvalget.
	2. Udvalgsformanden påser, at arbejdet foregår indenfor rammerne af de vedtagne beslutninger truffet af bestyrelse eller generalforsamling og sørger for fornøden administrativ bistand til de af bestyrelsen nedsatte arbejdsopgaver eller arbejdsgrupper og koordinerer arbejdet mellem disse.
2. Budget:
	1. Udvalget udarbejder pr. 1. november et årligt budget for udvalget projekter, caféen og partnerskaber mv.
	2. Budgettet behandles i bestyrelsen på det første bestyrelsesmøde i november.
	3. Udvalget overvåger det årlige budget og afrapporterer på indtægter til bestyrelsen kvartalsvist.
3. Dispositionsbegrænsninger
	1. Udvalget kan afholde udgifter udover de budgetterede poster for op til 5000 kr. Bestyrelsen orienteres herom.
	2. Udvalget kan derudover ikke afholde udgifter udover de budgetterede poster med mindre dette er godkendt af bestyrelsesformanden eller kasserer op til 25.000 kr.
	3. Udvalget kan ikke omprioritere mellem budgetterede poster med mindre dette er godkendt af bestyrelsesformanden eller kasserer (op til 25.000 kr.)
	4. Udvalget kan ikke underskrive kontrakter. Bestyrelsesformanden underskriver kontrakter.
	5. Bestyrelsen skal godkende større principielle beslutninger, herunder forslag til større tilpasninger af eksisterende arrangementer/projekter/partnerskaber eller udvikling af nye arrangementer/projekter/partnerskaber.
4. Evalueringsproces:
	1. Udvalget evaluerer løbende sine aktiviteter og resultater.
	2. Der afholdes evalueringsmøder efter større arrangementer
5. Ændringer i rammer
	1. Ændringer i rammerne kan foretages af bestyrelsen til enhver tid, såfremt der opnås flertal herfor.
	2. Vedtaget af Amager SK’s bestyrelse, 28. maj 2024